作者:黃機
標題:沁園春
內容:六月雲初，人爭議公，公無阻傷。記傳飛急羽，舟還海道，瀰漫白水，路入沙場。萬姓三軍，倚公為命，法有逗遛公自當。君還信，似崔嵬砥柱，屹立瞿塘。此行陰德難量。到論定才知滋味長。看魚肥蟹健，妻孥共樂，酒�璧臼歟�翁媼相將。何以報公，祝公千歲，多少人家燒夜香。凌煙上，更聲名凜凜，冠劍堂堂。